da da da en en en en en en en en sv en da da da fr en en en da en en sv da sv da sv en da da da da da nb da da nb da en da da da nb da da da en nb cs da sv en nb da en da da da da da da da da en da da da da da sv da da da en da da da da da da da da en da en da en da en sv da da en hbs_lat sv en da nb da da da en da da en da da nb en en da en da da da da en da da da en da da en en en en nb cs da sv en nb en nb en nb da en sv da da da da da da da da da da en da da da da da da da da da da da da da da da da da da da da en en
NEWS Archives - Side 2 af 6 - Mikkel Mac
Vi er godt og vel halvvejs i sæsonen og her kommer en lille opsummering, samt et overblik over resultaterne indtil nu.
Jeg fører pt. mesterskabet i Le Mans Cup sammen med min makker Fabien Lavergne efter nogle stabile præstationer, og særligt på Le Mans hvor vi fik det maksimale pointudbytte.
I OK Mobil1 Super GT Danmark serien, er det desværre ikke gået helt som planlagt, sæsonen startede med en bil som manglede power, efterfulgt af en defekt på bilen i 2. afdeling som gjorde at jeg måtte udgå i finalen. 3 afd. På Jyllandsringen blev et vaskeægte hattrick med sejre i alle 3 heats. I 4. afdeling måtte jeg endnu engang se finaleheatet fra sidelinjen, da bilen gik i stykker kort før finalestart.
1. Afd. Paul Ricard – P3
2. Afd. Monza – P1
1. Afd. Padborg Park – P5
2. Afd. Ring Djursland – DNF
3. Afd. Jyllandsringen – P1
Mikkel Mac i Super GT: Hård weekend på Ring Djursland
Skuffende resultat for Mikkel Mac, som kæmpede med tekniske problemer i sæsonens fjerde afdeling af Super GT på Ring Djursland. Retter nu fokus mod Le Mans Cup den 20. juli i Barcelona.
KØBENHAVN, 25. JUNI 2019 – Mikkel Mac var ikke i stand til at gentage succesen fra Jyllandsringen, da han stillede op til fjerde afdeling af det danske Super GT-mesterskab på Ring Djursland i weekenden. Danskeren, som i øjeblikket er mesterskabsførende i den europæiske Le Mans Cup-serie med det amerikanske Ferrari-team Luzich Racing, måtte udgå fra søndagens finaleheat med tekniske problemer.
Udfordringerne viste sig allerede under lørdagens tidtagning, hvor Mikkel Mac kæmpede med at finde farten i sin Super GT-racer og måtte nøjes med sjettehurtigste tid. Fejlen blev dog lokaliseret inden søndagens første heat, hvilket gav det skub, som Mac havde manglet. Således formåede racerkøreren at tage starten fra tredje startposition og holde føringen helt til det ternede flag.
– Det var en af de starter, som jeg vil huske i rigtig lang tid. Med en startposition som otter i andet heat vidste jeg, at det ville blive svært, men det lykkedes mig at hente to pladser og ende som sekser, lyder det fra Mikkel Mac.
Resultaterne kombineret betød det, at Mikkel Mac skulle starte finaleheatet fra en fjerdeplads, men allerede inden starten var løbet kørt. En defekt på bilen betød nemlig, at Mac køre direkte i pit, hvorfra han skuffet kunne overvære finalen.
Mikkel Mac: Heldet var bare ikke med os
– Heldet var bare ikke med os denne weekend. Det ville have været fantastisk at slutte weekenden med et topresultat, eftersom teamet virkelig har kæmpet med bilen og jo lykkedes med at finde farten til søndagens første løb. Desværre var det ikke sådan, det skulle gå.
Mikkel Mac får mulighed for revanche til august, når det går løs med femte afdeling af Super GT, som afvikles i forbindelse med Copenhagen Historic Grand Prix på Bellahøj-banen i København. Forinden skal Mac dog i aktion for Ferrari-teamet Luzich Racing, når fjerde afdeling af Le Mans Cup løber af stablen i Barcelona den 19.-20. juli.
Fotos: Denner Foto og Copenhagen Originals
Mikkel Mac sikrede både dobbeltsejr og mesterskabsføring på Le Mans
Det blev to sejre ud af to mulige for Mikkel Mac, som både torsdag og lørdag sikrede den helt store pokal i Road to Le Mans. Det prestigefyldte løb var opvarmning til det franske 24-timersløb.
LE MANS, FRANKRIG, 17. JUNI 2019 – Mikkel Mac og Fabien Lavergne fører nu Le Mans Cup-mesterskabet efter en suveræn weekend på den 13,6 kilometer lange Le Mans-bane. Her afvikledes nemlig det prestigefyldte Road to Le Mans, som er opvarmningsløb til det berømte 24-timersløb, og med to sejre ud at to mulige, ryddede den hurtige Ferrari-duo fra Luzich Racing simpelthen bordet.
– Fuldstændig optimal weekend for os! Fantastisk følelse at kunne snuppe begge sejre, og så endda på den mest berømte af alle racerbaner. Jeg har virkelig set frem til den her weekend, både fordi det ville blive et gensyn med banen, som jeg kørte på i 24-timersløbet med Formula Racing i 2016, men også fordi, at der altid er masser af danske tilskuere på Le Mans. Det var så stort at se alle de store dannebrogsflag ude på tribunerne, lyder det fra Mikkel Mac.
Mikkel Mac: Målet er 24-timers Le Mans i 2020
Den tidligere European Le Mans Series-vinder og GT Open-mester har nu banet vejen for endnu mesterskabstitel, eftersom sejrene i weekendens to Le Mans Cup-løb sendte danskeren helt til tops i kørerstillingen. Hvis det lykkes for Mikkel Mac at sikre sig titlen, er han garanteret en plads til 2020-udgaven af 24-timers Le Mans.
– Det er dét, som er målet med mesterskabet. At komme tilbage til Le Mans og køre med om den helt store titel. Som det ser ud nu, har vi gode chancer. Både fordi Lavergne og jeg er et stærkt kørerlineup, men især fordi, vi har et effektivt team i ryggen. Vores bil var perfekt i denne weekend, og vi kan næsten ikke vente med at vende tilbage med fuld power i næste afdeling.
Næste udfordring for Mikkel Mac, Fabien Lavergne og resten af Luzich Racing bliver fjerde afdeling af mesterskabet, som afvikles i Barcelona den 19.-20. juli.
MICHELIN LE MANS CUP 2019
12.-13. april – Paul Ricard, Frankrig
10.-11. maj – Monza, Italien
13.-15. juni – Le Mans, Frankrig
19.-20. juli – Circuit de Barcelona-Catalunya, Spanien
20.-21. september – Spa-Francorchamps, Belgien
25.-27. oktober – Portimao, Portugal
3 sejre i 3 heats.
Det blev en noget nær perfekt weekend på Jyllandsringen for Mikkel Mac, en 3. Plads i tidtagningen, gav en startplacering som nr. 6 i 1. Heat, det fik Mikkel vekslet til en flot 1. Plads.
I 2. Heat startede Mikkel fra 8. Pladsen, og lavede en super start og fik kørt sig frem på 1. Pladsen endnu engang.
De to 1. Pladser fra heat 1 og 2 samt resultatet i tidtagningen, gav Mikkel den optimale startplacering til finaleheatet. Fra 1. Startplacering tog Mikkel starten og var stort set kun under pres de første omgange fra bilen på 2. Pladsen. Som heatet skred frem, blev det klart at Mikkel Mac var i en liga for sig, og kunne sikkert køre endnu en 1. Plads hjem.
Hovedpersonen selv siger følgende: “Det er så dejligt at vi i denne weekend har fået bilen til at fungere. Mekanikerne og jeg har arbejdet benhårdt med at få bilen til at køre optimalt, og den opgave fik vi løst perfekt. Det er samtidigt rart at vise at jeg har farten og at jeg kan køre pokaler og point hjem til teamet”.
Triumf for Mikkel Mac: Vinder anden afdeling af Le Mans Cup på Monza
Stor triumf for den danske Ferrari-kører, som lørdag satte konkurrenterne godt og grundigt til vægs i weekendens Le Mans Cup-løb på den italienske Formel 1-bane Monza. Nu få point fra føring i mesterskabet.
MONZA, ITALIEN, 13. MAJ 2019 – Mikkel Mac tog endnu et skridt i retningen mod det berømte 24-timersløb på Le Mans, da han lørdag kørte Luzich Racings Ferrari 488 GT3 over målstregen på en klar førsteplads i anden afdeling af Le Mans Cup. Med sejren på Monza-banen reducerede Mac og teammakkeren Fabien Lavergne afstanden til de mesterskabsførende fra ni til blot tre point.
– Det var så vigtigt med den sejr! Mesterskabskampen er benhård, fordi belønningen er en billet til 24-timers Le Mans, og hvert et point tæller. Det var et kaotisk løb, som startede i tørvejr og sluttede i monsunregn, men en god blanding af suverænt arbejde og lidt held gjorde, at vi sluttede weekenden øverst på podiet, lyder det fra Mikkel Mac.
Det var Fabien Lavergne, som kvallede det amerikanske teams Ferrari til en andenplads i GT-klassen, og franskmanden kom suverænt fra start i det to timer lang løb, hvor han tog føringen fra start. Da Fabien samtidig formåede at komme forbi en LMP3-racer, fik han skabt et hul på flere sekunder ned den nærmeste konkurrent i klassen.
Efter pitstoppet, hvor Fabien byttede plads med Mac, satte danskeren hurtigste omgangstid i GT-klassen, før tørvejret skiftede til regn. Hvad der startede med et par dryp brød pludselig ud i regn og torden, og Mac blev begyndelsesvist bedt om at blive på banen, før teamet endelig kaldte ind til dækskifte.
Mikkel Mac: En fantastisk afslutning
– Jeg var bange for, at vi havde dummet os og kørt en omgang for meget, men idet jeg drejer ind til pitlane kommer der full course yellow, hvilket betyder, at vi minimerer vores tidstab i pitten. Det var perfekt timing, med andre ord, og da jeg kommer tilbage på banen, har vi føringen, forklarer Mikkel Mac.
– Jeg havde dog nogle GT-biler foran mig, og det var først, da teamet meldte over radioen, at jeg faktisk var en omgang foran, at det gik op for mig, at jeg blot kunne fokusere på at køre bilen sikkert i mål. En fantastisk afslutning, som virkelig viser teamets styrke. Og ikke mindst en god revanche efter skuffelsen på Paul Ricard i sidste måned, hvor en tidsstraf fratog os sejren. Næste opgave for Mikkel Mac, Fabien Lavergne og resten af Luzich Racing er Road To Le Mans, som afvikles á to løb i forbindelse med det berømte 24-timersløb på Circuit de la Sarthe. Første løb flages grønt torsdag den 13. juni og følges op af endnu et løb lørdag den 15. juni – blot få timer før starten på den franske klassiker
Mikkel Mac sluttede femmer i Super GT-premiere trods udfordringer
Mikkel Mac byttede i weekenden sin Ferrari 488 GT3 ud med en Super GT-racer i sæsonåbneren på Padborg Park, hvor han trods tekniske udfordringer sluttede på en godkendt femteplads i finalen.
KØBENHAVN, 30. APRIL 2019 – Ved siden af sin deltagelse i Le Mans Cup stiller Mikkel Mac også op i årets udgave af den danske Super GT-serie, som havde sæsonpremiere på Padborg Park i weekenden. Her var Mac ramt af tekniske udfordringer, men formåede alligevel at slutte søndagens finaleløb på en godkendt femteplads.
– Jeg mærkede vores problemer allerede under træningen, og særligt under kvalifikationen, hvor jeg trods en ellers perfekt omgang kun lige nåede at slutte blandt de 10 hurtigste. Trods en stor indsats fra teamets side lykkedes det os ikke at finde den manglende fart henover weekenden, så jeg er generelt tilfreds med en samlet femteplads, lyder det fra Mikkel Mac.
Racekøreren, som i år stiller op for Team Jørgen Hansen Biler og deltager i alle sæsonens syv løb, kørte et suverænt første heat lørdag, hvor han hurtigt vekslede sin tiendeplads til en femteplads, før han blev ramt af en modstander og måtte tage til takke med en 11. plads.
I weekendens andet heat kørte Mac sig fra en 11. plads til en syvendeplads, hvilket resulterede i en startposition som nummer otte i finaleløbet søndag. Også her lykkedes det, trods tydelig mangel på fart, den erfarne racerkører at kæmpe sig op gennem feltet, før han kunne krydse målstregen på en femteplads.
Mikkel Mac: Tilfreds efter omstændighederne
Næste afdeling af den danske Super GT-serie afvikles på Ring Djursland den 26. maj. Inden da skal Mikkel Mac dog på opgave for Ferrari-teamet Luzich Racing i anden afdeling af Le Mans Cup, som finder sted den 11. maj på italienske Monza.
– At starte weekenden på en tiendeplads og slutte på en femteplads er naturligvis godt, og vi kan kun være glade for resultatet under omstændighederne. Det vigtigste er, at vi ved, hvor problemet ligger, og hvordan det skal løses, så vi kan vende stærkt tilbage i næste afdeling, lyder det fra Mikkel Mac.
Fotos: Denner Photo – https://www.facebook.com/DennerPhoto/
Mikkel Mac udvider 2019-programmet med deltagelse i dansk superserie
Den danske Ferrari-kører tilføjer endnu en mesterskabsdeltagelse til 2019-sæsonen, når han stiller op i Super GT Danmark.
Foto: Thomas Sinding / Copenhagen Originals
KØBENHAVN, 22. MARTS 2019 – Mikkel Mac har med sin nyligt offentliggjorte deltagelse i Le Mans Cup sat kursen mod Le Mans i 2020. Men den hurtige stjernekører og tidligere mester i European Le Mans Series vil også konkurrere på de danske baner. Og med sin deltagelse i Super GT Danmark vil Mikkel Macs danske publikum få mulighed for at følge ham på nærmeste hold i den kommende sæson. Mikkel Mac bliver en del af Team Jørgen Hansen Biler, og for første gang stiller han op i alle sæsonens syv løb, hvilket åbner muligheden for at sikre mesterskabet i den benhårde superklasse. – Det er fantastisk, at jeg nu får muligheden for at køre med om mesterskabet, lyder det fra Mikkel Mac, der tidligere med succes har deltaget i udvalgte løb i Supertourisme-serien. Ferrari-køreren skal i denne sæson køre seks to-timers løb på baner som Monza, Spa-Francorchamps og Paul Ricard. Men han stiller altså også op på Padborg Park, Ring Djursland, Jyllandsringen og den københavnske bybane på Bellahøj i en Super V6. Mikkel Mac: Ser frem til endnu mere ræs – Jeg er vild med Super GT-klassen, fordi bilerne og de danske baner passer perfekt til hinanden, og der bliver kørt noget rigtig tæt race, lyder det fra Mikkel Mac. Og Mikkel Mac ser med begejstring frem til at få endnu flere løb på årets kalender. – Le Mans Cup er et spændende og udfordrende mesterskab, som kan udløse en billet til 24-timers Le Mans i 2019. Men i forhold til andre store serier er antallet af starter relativt begrænset. Med min deltagelse i Super GT Danmark får jeg nu mulighed for både at dyste om endnu et mesterskab hjemme i Danmark og samtidig holde formen vedlige henover sæsonen, og det glæder jeg mig til.  OK MOBIL 1 SUPER GT DANMARK 2019
27.-28. april – Padborg Park
25.-26. maj – Ring Djursland
8.-9. juni – Jyllandsringen22.-23. juni – Ring Djursland
3.-4. august – Bellahøj, København
24.-25. august – Padborg Park
12.-13. oktober – Padborg Park
Mikkel Mac på vej mod Le Mans med ny Ferrari-kontrakt
Efter et succesfuldt 2018 er den danske Ferrari-kører og GT Open-mester Mikkel Mac sikret endnu en sæson med det berømte mærke fra Maranello. Danskeren stiller op i Michelin Le Mans Cup med Luzich Racing.
KØBENHAVN, 9. MARTS 2019 – Mikkel Mac kan i år tage hul på sin sjette sæson som Ferrari-kører, når han stiller op i Michelin Le Mans Cup for
Luzich Racing. Efter at danskeren i efteråret sammen med
Alessandro Pier Guidi sikrede det amerikanske team mesterskabet i International GT Open, har han takket ja til et sæde i den europæiske Le Mans-serie. Et benhårdt mesterskab, hvor vinderteamet honoreres med en invitation til det berømte 24-timersløb i Frankrig.
– Jeg er naturligvis glad og stolt over at få endnu en chance hos et team, som har vist topresultater sammen med Ferrari.
Luzich Racing fik en fantastisk debut sidste år, og jeg har lært teamet enormt godt at kende. Det er nogle gode og strategisk dygtige folk, så jeg ser frem til at fortsætte på holdet, lyder det fra Mikkel Mac.
Luzich Racing er ejet af den amerikanske entreprenør og tidligere
Ferrari Challenge-kører Michael Luzich, og teamet opererer i samarbejde med AF Corse, som er tæt forbundet med Ferrari i en lang række
GT-serier som World Endurance Championship og
European Le Mans Series.
Mesterskab udløser billet til Le Mans
Mikkel Mac skal repræsentere Luzich Racing i GT3-klassen i Michelin Le Mans Cup – et europæisk mesterskab bestående af seks totimersløb, som køres på berømte baner som Monza, Spa-Francorchamps og Paul Ricard. Højdepunktet er løbet Road To Le Mans, der afvikles på den berømte
Circuit de la Sarthe som opvarmningsløb til selve 24-timersløbet.
Mikkel Mac skal dele sin Ferrari 488 GT3 med en endnu ikke bekræftet
– Sidste år fik jeg stillet opgaven at vinde mesterskabet i GT Open.
Dén opgave løste jeg. Nu har jeg fået en ny opgave, og hvis jeg også løser dén, er jeg sikret en plads i 24-timersløbet på Le Mans i 2020.
Så dét er målet, lyder det fra Mikkel Mac.
Lykkedes det, bliver det anden gang i karrieren, at den blot 26-årige racerkører vinder sig vej til det legendariske 24-timersløb. Første gang var medFormula Racing, da det danske hold vandt European Le Mans Series i
2015 og sikrede sig en Le Mans-billet det følgende år.
MICHELIN LE MANS CUP 2019
12.-14. april – Paul Ricard, Frankrig
10.-12. maj – Monza, Italien
13.-15. juni – Le Mans, Frankrig
21.-23. juli – Circuit de Barcelona-Catalunya, Spanien
20.-22. september – Spa-Francorchamps, Belgien
25.-27. oktober – Portimao, Portugal
Opdateringer og resultater: https://www.lemanscup.com/en/
Mikkel Mac vinder europæisk GT-mesterskab for Ferrari
Circuit de Barcelona-Catalunya, Spanien, 21. oktober 2018
Fantastisk præstation af Mikkel Mac, som søndag sikrede karrierens store mesterskab for Ferrari i en nervepirrende finale i Barcelona. Den 25-årige dansker tog sammen med italienske Alessandro Pier Guidi titlen i Pro-klassen i den europæiske GT Open-serie.
Mikkel Mac kan efter en stærk indsats i weekenden nu skrive endnu et stort mesterskab på sit CV. Den 25-årige racerkører sikrede sig søndag, sammen med italienske Alessandro Pier Guidi og Ferrari-teamet Luzich Racing, mesterskabet i den prestigefulde International GT Open-serie. Danskeren slog dermed fabriksstøttede teams fra både Lamborghini, BMW, Mercedes-Benz og Audi af pinden – og kunne for anden gang i karrieren tage titlen i et stort europæisk mesterskab.
– “Jeg er så fantastisk glad og stolt! Men det er vigtigt for mig at sige, at det her mesterskab skyldes en suveræn indsats fra hele teamet, som gennem sæsonen har kæmpet mod hårde odds. Vi startede stærkt ud med en dobbeltsejr i årets første løb, men kampen mod især rivalerne fra BMW har været hård. Helt frem til det sidste af weekendens to løb var mesterskabet på spil, så det var en vildt fed fornemmelse endelig at kunne krydse målstregen og slutte sæsonens som mestre”, lyder det fra Mikkel Mac.
Mac og hans italienske makker ankom til sæsonens finalerunde i Barcelona med en spinkel føring i mesterskabet, og trods en sjetteplads i weekendens første løb lørdag eftermiddag, lykkedes det Ferrari-duoen at øge føringen. Søndag kom Mac og Guidi under større pres i deres Ferrari 488, da de måtte starte firer, og dermed tre biler bag rivalerne fra BMW, som havde en pole position.
– Alessandro lavede en kanonstart og lukkede straks hullet til vores titelkonkurrenter, og da jeg kom i bilen efter vores pitstop, tog vi føringen i løbet. Jeg blev dog udfordret af en Lamborghini, som ikke var med i kampen om mesterskabet og derfor ville gøre alt for at vinde årets sidste løb, og dén lod jeg gå forbi, forklarer Mikkel Mac.
Danskeren kørte imidlertid i mål på en sikker andenplads og kunne derfor slutte 2018-sæsonen af på podiet, og ikke mindst som vindere af Pro-mesterskabet i International GT Open. Det er anden gang, Mikkel Mac sikrer et stort mesterskab for Ferrari – første gang var European Le Mans Series med Formula Racing i 2015. En titel, som sikrede Mac en entry til 24-timers Le Mans det følgende år.
– “Jeg er så glad på hele teamets vegne. Dette år har været debut for Luzich Racing, og at kunne starte op med at vinde det hele er jo bare fantastisk. En kæmpe tak til min makker, Alessandro, mit team og alle omkring holdet, vores partnere og alle mine egne sponsorer, som har bakket mig op – mange af dem gennem hele min karriere”, lyder det fra Mikkel Mac.
Også fra Mikkel Macs danske bagland og tidligere team, Formula Racing, lyder også store roser til danskerens indsats.
– “Enestående præstation! Mikkels opgave for 2018 var ganske enkel: Vind mesterskabet og vis os, hvad du kan. Dét var hvad Luzich Racing sagde, da de gav ham kontrakten, og Mikkel har ganske enkelt leveret varen. Mikkel har været en del af Formula Racing siden 2013, og vi har aldrig tvivlet på hans potentiale. Foruden at være hurtig i en racerbil er han også en optimal holdspiller, som både har det mentale overskud, der kræves i et team, og som samtidig kan holde sig udenfor problemerne ude på banen. Nu håber vi bare, at hans præstation i år har overbevist Ferrari om, at han er stærk nok til at få den fabrikskontrakt, som han altid har drømt om, og som han efter vores mening absolut er klar til”, lyder det fra teamchef hos Formula Racing, Allan Jørgensen.
Løbsberetning 6. afd. af GT Open på Monza
Løbsberetning fra 6. afd. af International GT Open på Monza, Italien.
Mellem Silverstone (femte afd. Af GT OPEN) og denne afd. på Monza har vi haft en uofficiel test i Barcelona for at kontrollere hele bilen igennem. Mekanikerne fandt fejlen som vi havde kæmpet de sidste par løbs weekender, og testen viste at det problem som mekanikerne fandt på Silverstone fra Lørdag til Søndag var var den fejl vi har kæmpet med det sidste stykke tid.
Fredag stod den på to gange en times officielle tests.
I de to test lavede vi nogle små justeringer som gjorde bilen bedre og et par af tingene fandt vi ud af virkede knap så godt, men det er jo heldigvis det som en test skal bruges til at finde ud af. Et setup kan være godt den ene weekend og knap så godt den næste, det skyldes både vejr samt banens temperatur og hvilke andre dæk som har kørt på banen sidst.
Det vigtigste var at bilen føltes som en rigtig racerbil fra start og kun små ting skulle ændres.
Lørdag Q1 kørte jeg og kæmpede en del med et par af banens sving.
Jeg fik desværre aldrig sat en hel omgang sammen og derfor fik jeg kun kørt os frem til en start placering som nr. 11 til weekendens første løb.
Monza’s første to sving er en meget snæver chikane, og på vej ned til første sving holdt jeg godt øje i spejlene, da det ofte er her at en kører får oversatset på kolde dæk. Mit overblik i spejlene og placering af bilen ind i første sving var medvirkende til at vi ikke udgik allerede i første sving. Jeg mistede dog et par placeringer og var ude af chikanen som nr. 14. Derefter satte jeg med en bil uden en skramme jagten ind på de foran kørende og overhalede dem en efter en. Jeg afleverede Luzich Ferrari #51 til Alessandro på en 9. plads. Og med fem sekunders pit handicap, kom Alessandro på banen med bilen uden en skramme. Alessandro kørte os helt frem så vi krydsede målstregen på en kanon 5. plads.
Lørdag aften evaluerede vi de data som vi havde på bilen fra løb 1. og det lykkedes at finde et par ting som kunne ændres til Søndagens kvalifikation og løb.
Søndag Q2 kørte Alessandro Pier Guidi.
Det hele spillede på bilen og med en perfekt sammensat omgang kørte han os til en start placering som nr 2.
Alessandro lavede en kanon start selvom vi mangler lidt tophastighed. Alessandro holdt på gennem hele hans stint og kørte os i pit som nr. 2 kun et par sekunder efter den førende bil.
Den førende bil var lørdagens vinder som derfor ville have et pit handicap på 15 sekunder. Jeg kommer i bilen efter endnu et perfekt udført pit stop af Luzich Racings mekanikere, da jeg kører på banen er det som nr. 1 med 15 sekunders forspring til bilen på 2. pladsen.
Efter halvdelen af mit stint havde jeg opbygget en føring på 18 sekunder, da en bil kører galt og der indsættes safety-car. Hele feltet bliver nu samlet samme bagved safety-car’en, og jeg står for at skulle lave en start når safety-car’en kører ind. Jeg ved at de tre biler bag mig har god motorkraft så jeg skal forsøge at snyde dem om hvornår jeg går på gassen for at få lavet et hul så de ikke kan overhale mig. Det lykkedes perfekt, og jeg når at slå et hul på ca. 1,5 sekund på 2 omgange. Men allerede efter de to omgange kommer der safety-car igen, da endnu en bil er kørt galt. Med et par minutter tilbage af løbet får vi besked om at safety-car’en kører ind igen. Jeg ved at vi skal køre en omgang mere så jeg bliver nød til at skulle lave en restart igen.
Jeg tænker og planlægger hurtigt at jeg ikke ville hoppe på det samme tricks to gange så jeg vælger at lade som om jeg vil gøre det samme igen da det nu gik godt første gang, derefter så at ændre til noget helt andet. Det resultere i end kanon restart igen og kan køre vores Luzich Racing Ferrari over målstregen som vinder af Race 2.
Det var et mega vigtigt løb for os i mesterskabet og vi går nu ind i sæsonens sidste løbsweekend som mesterskabs førende.
Den 20 & 21 Oktober køres de sidste to løb af 2018 sæsonen i GT OPEN på Barcelona.
← Forrige side 1 2 3 … 6 Næste side →
Copyright © 2022 Mikkel Mac | Design Thomas Sinding